سهُبءِنیوز
ازت ابدال
هُمک سهُبءَکہ وابءَ بُست کنت مردُم..
تمامیں میتگءَ موتُکانی لهمیں کوش زِیمر جَنت..
همے هالاں گوں روچءِ برانز تالان بنت.
کہ مرچی جُمیءِتیرانی باهوٹ بزگیں کرگز..
مُراد مهمد گوں هاجی گرکُوءَ دپ جاک کنگءَایں.
پدا هاسل مشُوکانی ملارءَایں.
دگے مهکانے تیرانی وڈالا ایں.
پدا هاتُک پریشان ایں کہ هاجی جنگیانءَکوڈهیں امروز یل داتگ
پدا پاتُل زهیریگیں کہ امجد مُنشیءَ نوکیں جنے گپتگ.
سُپکءِهال چے بیت ایں.
تنیگءَمیرکُ ءُ شیرکُ کساناں سک.
پدا بیچارگیں کُوکُوءِ چاریں بچ گُلاهیش اَنت
امام زرمبش هُزور بکش نورو ءُ نبی بکش وتکوش اَنت.
سکی ءُ مارُکءِ داوا دوبر نوک انت
منی بازار چاریں نیمگءَروک انت
پدا بیچارگیں بزگر درانڈه بوت
پدا زهیر نال بوت زینت
تنیگءَزیرُکءِ یاتانی ٹپ است آں
پٹانءَ هم یلا کُت شُت
شبیر بے روزگاریءَ پریشان ایں
وسیمءَسر پہ شیشہ ءَدراورتگ
نسیم لچکاریءَ گون انت
سلیمءَواجئءِ شوک هچ نیل ایت
هماهیں سنجیءَ دنیا یلا داتگ
هماهیں اهمدءُامید ناراز انت
پدا دارُو هیات ءَ زهر ءُدلگرانیں
دوشمبے مشکتءَرپتگ پدا نیاتکگ
پدا دادل گوں چُکاں لڑاتگ رپتگ
الی داری سکی داد نازُکءِ مرگءَزهیریگ انت
سلیم مرچاں چہ لوگءَدرنهیت ایں هم
کریم بکش بس هجامے
گریبیں اسیان ءُایسُپ ءَهم یل کُتگ دُنیا
پدا شرروک ندیمءِ یات ءُ گیرانیں
دگے یک بے سریں جنگے نمیرانیں
پریده نو تی بچکند بیگواه آں
نجیبءِ یات دُراهیں میتگءَکایاں
هما کہ رپتگاں واتر کدی نیایاں
شُت انت زربانوءُ جانُک پہ دلپروشی
مروچاں زرگُلءِ لوگءِهما دیوان هم رپتگ
شریپ پتُره الائی بکش کریسٹالءِ وڑالیگ انت
تمامیں مُرگ بالیگ انت
گُشے گونڈو سوالیگ انت
همیش انت میتگءِ سهبءِ سرے اهوال
پہ گیش ایں هالءُ اهوالاں ودار بکن اِت….
ملا ملنگو